Полкът заедно с бригада участва в Лозенградската операция в централния участък, както и в превземането на Люлебургаз. На 4 и 5 ноември полка се сражава при Чаталджа на укрепленията Бахчеиш Табия и Башчейшли Кьой. На следващата година защитава беломорския бряг при село Епиватос. По време на Междусъюзническата война (1913) през май 1913 г. се сражава св района на Сурдулица, а следващия месец води боеве със сърбите при село Власина. След Балканските войни полкът е разформирован и кадъра му е предаден на 1-ви и 6-и пехотни полкове.